title: Εκτελεστικός κανονισμός (ΕΕ) 2018/1130 της Επιτροπής, της 13ης Αυγούστου 2018, σχετικά με την έγκριση της ουσίας cypermethrin (κυπερμεθρίνης) ως υπάρχουσας δραστικής ουσίας για χρήση σε βιοκτόνα του τύπου προϊόντων 18 (Κείμενο που παρουσιάζει ενδιαφέρον για τον ΕΟΧ)

text:
                  14.8.2018

                  EL

                  Επίσημη Εφημερίδα της Ευρωπαϊκής Ένωσης

                  L 205/8

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2018/1130 ΤΗΣ ΕΠΙΤΡΟΠΉΣ
         της 13ης Αυγούστου 2018
         σχετικά με την έγκριση της ουσίας cypermethrin (κυπερμεθρίνης) ως υπάρχουσας δραστικής ουσίας για χρήση σε βιοκτόνα του τύπου προϊόντων 18
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 528/2012 του Ευρωπαϊκού Κοινοβουλίου και του Συμβουλίου, της 22ας Μαΐου 2012, σχετικά με τη διάθεση στην αγορά και τη χρήση βιοκτόνων (1), και ιδίως το άρθρο 89 παράγραφος 1 τρίτο εδάφιο,
         Εκτιμώντας τα ακόλουθα:

                     (1)

                     Ο κατ' εξουσιοδότηση κανονισμός (ΕΕ) αριθ. 1062/2014 (2) θεσπίζει κατάλογο των υπαρχουσών δραστικών ουσιών που πρέπει να αξιολογούνται για πιθανή έγκρισή τους για χρήση σε βιοκτόνα προϊόντα. Στον κατάλογο αυτό περιλαμβάνεται η ουσία cypermethrin.

                     (2)

                     Η ουσία cypermethrin έχει αξιολογηθεί για χρήση σε προϊόντα του τύπου προϊόντων 18, εντομοκτόνα, ακαρεοκτόνα και προϊόντα για την καταπολέμηση άλλων αρθροπόδων, όπως ορίζεται στο παράρτημα V του κανονισμού (ΕΕ) αριθ. 528/2012.

                     (3)

                     Το Βέλγιο ορίστηκε ως κράτος μέλος-εισηγητής και η αρμόδια αρχή αξιολόγησης υπέβαλε την έκθεση αξιολόγησης, μαζί με τις συστάσεις της, στις 15 Απριλίου 2015.

                     (4)

                     Σύμφωνα με το άρθρο 7 παράγραφος 2 του κατ' εξουσιοδότηση κανονισμού (ΕΕ) αριθ. 1062/2014, η γνώμη του Ευρωπαϊκού Οργανισμού Χημικών Προϊόντων διατυπώθηκε στις 5 Μαΐου 2017 από την επιτροπή βιοκτόνων, αφού ελήφθησαν υπόψη τα συμπεράσματα της αρμόδιας αρχής αξιολόγησης (3).

                     (5)

                     Σύμφωνα με την εν λόγω γνώμη, τα βιοκτόνα του τύπου προϊόντων 18 τα οποία περιέχουν την ουσία cypermethrin μπορεί να αναμένεται ότι ικανοποιούν τα κριτήρια του άρθρου 19 παράγραφος 1 στοιχείο β) του κανονισμού (ΕΕ) αριθ. 528/2012, υπό την προϋπόθεση ότι τηρούνται ορισμένες προδιαγραφές και ορισμένοι όροι σχετικά με τη χρήση τους.

                     (6)

                     Συνεπώς, είναι σκόπιμο να εγκριθεί η ουσία cypermethrin για χρήση σε βιοκτόνα του τύπου προϊόντων 18, με την επιφύλαξη της συμμόρφωσης με ορισμένες προδιαγραφές και όρους.

                     (7)

                     Επιπλέον, η ανάγκη για περαιτέρω διερεύνηση της δυνατότητας της ουσίας cypermethrin να προκαλεί ενδοκρινικές διαταραχές διαπιστώθηκε σε μελέτη ελέγχου που εκπονήθηκε κατά την κατάρτιση, από την Επιτροπή, εκτίμησης επιπτώσεων σχετικά με τις διάφορες επιλογές καθορισμού κριτηρίων για τον προσδιορισμό των ενδοκρινικών διαταρακτών (4). Αξιολόγηση των δυνητικών ιδιοτήτων διατάραξης της φυσιολογικής ενδοκρινικής λειτουργίας της ουσίας cypermethrin θα διεξαχθεί στο πλαίσιο του κανονισμού (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου (5), και τα σχετικά συμπεράσματα αναμένονται πριν από το τέλος του 2018. Ανάλογα με το αποτέλεσμα της εν λόγω αξιολόγησης, η Επιτροπή θα εξετάσει την ανάγκη για επανεξέταση της έγκρισης της ουσίας cypermethrin ως δραστικής ουσίας για χρήση σε βιοκτόνα προϊόντα σύμφωνα με το άρθρο 15 του κανονισμού (ΕΕ) αριθ. 528/2012.

                     (8)

                     Θα πρέπει να προβλέπεται εύλογο χρονικό διάστημα πριν από την έγκριση μιας δραστικής ουσίας, ώστε να παρέχεται η δυνατότητα στα ενδιαφερόμενα μέρη να λάβουν τα αναγκαία προπαρασκευαστικά μέτρα για την ικανοποίηση των νέων απαιτήσεων.

                     (9)

                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής βιοκτόνων,

               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

            Άρθρο 1
            Η ουσία cypermethrin εγκρίνεται ως δραστική ουσία για χρήση σε βιοκτόνα του τύπου προϊόντων 18, με την επιφύλαξη των ειδικών προδιαγραφών και όρων που καθορίζονται στο παράρτημα.

            Άρθρο 2
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 13 Αυγούστου 2018.

                  Για την Επιτροπή

                  Ο Πρόεδρος

               Jean-Claude JUNCKER

            (1)  ΕΕ L 167 της 27.6.2012, σ. 1.

            (2)  Κατ' εξουσιοδότηση κανονισμός (ΕΕ) αριθ. 1062/2014 της Επιτροπής, της 4ης Αυγούστου 2014, σχετικά με το πρόγραμμα εργασιών για τη συστηματική εξέταση όλων των υπαρχουσών δραστικών ουσιών που περιέχονται σε βιοκτόνα τα οποία αναφέρονται στον κανονισμό (ΕΕ) αριθ. 528/2012 του Ευρωπαϊκού Κοινοβουλίου και του Συμβουλίου (ΕΕ L 294 της 10.10.2014, σ. 1).

            (3)  Γνώμη της επιτροπής βιοκτόνων (BPC), σχετικά με την αίτηση για την έγκριση της δραστικής ουσίας κυπερμεθρίνης, τύπος προϊόντων: PT 18, ECHA/BPC/153/2017, που εκδόθηκε στις 5 Μαΐου 2017

            (4)  COM (2016) 350 final.

            (5)  Κανονισμός (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου, της 21ης Οκτωβρίου 2009, σχετικά με τη διάθεση φυτοπροστατευτικών προϊόντων στην αγορά και την κατάργηση των οδηγιών 79/117/ΕΟΚ και 91/414/ΕΟΚ του Συμβουλίου (ΕΕ L 309 της 24.11.2009, σ. 1).

            ΠΑΡΑΡΤΗΜΑ

                        Κοινή ονομασία

                        Ονομασία IUPAC
                        Αριθμοί ταυτοποίησης

                        Ελάχιστος βαθμός καθαρότητας της δραστικής ουσίας (1)

                        Ημερομηνία έγκρισης

                        Ημερομηνία λήξης της έγκρισης

                        Τύπος προϊόντων

                        Ειδικοί όροι

                        Cypermethrin (Κυπερμεθρίνη)

                        Ονομασία IUPAC:
                        Κυπερμεθρίνη cis:trans 40:60 (1RS)-cis, trans-3-(2,2-διχλωροβινυλο)-2,2-διμεθυλοκυκλοπροπανοκαρβοξυλικό (RS)-α-κυανο-3 φαινοξυβενζύλιο
                        Αριθ. EC: 257-842-9
                        Αριθ. CAS: 52315-07-8

                        ≥ 92 % w/w
                        Λόγος ισομερών: cis:trans 40:60

                        1η Ιουνίου 2020

                        31η Μαΐου 2030

                        18

                        Οι εγκρίσεις για τα βιοκτόνα προϊόντα υπόκεινται στους ακόλουθους όρους:

                                    1)

                                    Κατά την αξιολόγηση του προϊόντος δίνεται ιδιαίτερη προσοχή στους τρόπους έκθεσης, στους κινδύνους και στην αποτελεσματικότητα που σχετίζονται με χρήσεις οι οποίες καλύπτονται από την αίτηση χορήγησης άδειας, αλλά δεν εξετάστηκαν στο πλαίσιο της εκτίμησης των κινδύνων της δραστικής ουσίας σε ενωσιακό επίπεδο.

                                    2)

                                    Λαμβανομένων υπόψη των κινδύνων που έχουν εντοπιστεί για τις χρήσεις που αξιολογήθηκαν, κατά την αξιολόγηση του προϊόντος δίνεται ιδιαίτερη προσοχή στα εξής:

                                                α)

                                                στους επαγγελματίες χρήστες·

                                                β)

                                                στη δευτερογενή έκθεση των βρεφών και νηπίων

                                                γ)

                                                στα επιφανειακά ύδατα:

                                                            i)

                                                            για εφαρμογή σε επιφάνειες εσωτερικών χώρν· και

                                                            ii)

                                                            για εφαρμογές στα εξωτερικά τοιχώματα και στην περίμετρο σε αστικές περιοχές·

                                                δ)

                                                στο έδαφος:

                                                            i)

                                                            για εφαρμογή σε επιφάνειες εσωτερικών χώρων·

                                                            ii)

                                                            για εφαρμογές σε εξωτερικό τοίχωμα σε αστικές και αγροτικές περιοχές· και

                                                            iii)

                                                            για περιμετρικές εφαρμογές σε αγροτικές περιοχές·

                                                ε)

                                                ίζημα για:

                                                            i)

                                                            επιφανειακή εφαρμογή, χημικό φραγμό και επισκευή ρωγμών και σχισμών σε εσωτερικούς χώρους· και

                                                            ii)

                                                            εφαρμογές σε εξωτερικά τοιχώματα και περίμετρο σε αστικές περιοχές·

                                                στ)

                                                για τα υπόγεια ύδατα σε εφαρμογές σε εξωτερικά τοιχώματα και περίμετρο σε αστικές περιοχές.

                                    3)

                                    Για τα προϊόντα που ενδέχεται να αφήσουν κατάλοιπα σε τρόφιμα ή ζωοτροφές, θα πρέπει να ελέγχεται η ανάγκη καθορισμού νέων ή η τροποποίηση των υφιστάμενων ανώτατων ορίων καταλοίπων (ΑΟΚ) σύμφωνα με τον κανονισμό (ΕΚ) αριθ. 470/2009 του Ευρωπαϊκού Κοινοβουλίου και του Συμβουλίου (2) ή τον κανονισμό (ΕΚ) αριθ. 396/2005 του Ευρωπαϊκού Κοινοβουλίου και του Συμβουλίου (3) και να λαμβάνονται κατάλληλα μέτρα μετριασμού του κινδύνου, ώστε να εξασφαλίζεται ότι δεν υπερβαίνονται τα ισχύοντα ΑΟΚ.

               (1)  Η καθαρότητα που εμφαίνεται στη στήλη αυτή είναι ο ελάχιστος βαθμός καθαρότητας της αξιολογηθείσας δραστικής ουσίας. Η δραστική ουσία στο προϊόν που τίθεται σε κυκλοφορία στην αγορά μπορεί να είναι ίσης ή διαφορετικής καθαρότητας, αν έχει αποδειχθεί ότι είναι τεχνικά ισοδύναμη με την αξιολογηθείσα δραστική ουσία.

               (2)  Κανονισμός (ΕΚ) αριθ. 470/2009 του Ευρωπαϊκού Κοινοβουλίου και του Συμβουλίου, της 6ης Μαΐου 2009, για θέσπιση κοινοτικών διαδικασιών για τον καθορισμό ορίων καταλοίπων των φαρμακολογικά δραστικών ουσιών στα τρόφιμα ζωικής προέλευσης, για την κατάργηση του κανονισμού (ΕΟΚ) αριθ. 2377/90 του Συμβουλίου και τροποποίηση της οδηγίας 2001/82/ΕΚ του Ευρωπαϊκού Κοινοβουλίου και του Συμβουλίου και του κανονισμού (ΕΚ) αριθ. 726/2004 του Ευρωπαϊκού Κοινοβουλίου και του Συμβουλίου (ΕΕ L 152 της 16.6.2009, σ. 11).

               (3)  Κανονισμός (ΕΚ) αριθ. 396/2005 του Ευρωπαϊκού Κοινοβουλίου και του Συμβουλίου, της 23ης Φεβρουαρίου 2005, για τα ανώτατα όρια καταλοίπων φυτοφαρμάκων μέσα ή πάνω στα τρόφιμα και τις ζωοτροφές φυτικής και ζωικής προέλευσης και για την τροποποίηση της οδηγίας 91/414/ΕΟΚ του Συμβουλίου (ΕΕ L 70 της 16.3.2005, σ. 1).


title: Εκτελεστικός κανονισμός (ΕΕ) 2018/1132 της Επιτροπής, της 13ης Αυγούστου 2018, για την έγκριση της τροποποίησης της ονομασίας και των ειδικών απαιτήσεων επισήμανσης του νέου τροφίμου συνθετική ζεαξανθίνη σύμφωνα με τον κανονισμό (ΕΕ) 2015/2283 του Ευρωπαϊκού Κοινοβουλίου και του Συμβουλίου, και για την τροποποίηση του εκτελεστικού κανονισμού (ΕΕ) 2017/2470 της Επιτροπής (Κείμενο που παρουσιάζει ενδιαφέρον για τον ΕΟΧ)

text:
                  14.8.2018

                  EL

                  Επίσημη Εφημερίδα της Ευρωπαϊκής Ένωσης

                  L 205/15

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2018/1132 ΤΗΣ ΕΠΙΤΡΟΠΉΣ
         της 13ης Αυγούστου 2018
         για την έγκριση της τροποποίησης της ονομασίας και των ειδικών απαιτήσεων επισήμανσης του νέου τροφίμου συνθετική ζεαξανθίνη σύμφωνα με τον κανονισμό (ΕΕ) 2015/2283 του Ευρωπαϊκού Κοινοβουλίου και του Συμβουλίου, και για την τροποποίηση του εκτελεστικού κανονισμού (ΕΕ) 2017/2470 της Επιτροπής
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) 2015/2283 του Ευρωπαϊκού Κοινοβουλίου και του Συμβουλίου, της 25ης Νοεμβρίου 2015, σχετικά με τα νέα τρόφιμα, την τροποποίηση του κανονισμού (ΕΕ) αριθ. 1169/2011 του Ευρωπαϊκού Κοινοβουλίου και του Συμβουλίου και την κατάργηση του κανονισμού (ΕΚ) αριθ. 258/97 του Ευρωπαϊκού Κοινοβουλίου και του Συμβουλίου και του κανονισμού (ΕΚ) αριθ. 1852/2001 της Επιτροπής (1), και ιδίως το άρθρο 12,
         Εκτιμώντας τα ακόλουθα:

                     (1)

                     Ο κανονισμός (ΕΕ) 2015/2283 προβλέπει ότι μόνο τα νέα τρόφιμα που έχουν εγκριθεί και περιλαμβάνονται στον ενωσιακό κατάλογο μπορούν να διατίθενται στην αγορά εντός της Ένωσης.

                     (2)

                     Σύμφωνα με το άρθρο 8 του κανονισμού (ΕΕ) 2015/2283, εκδόθηκε ο εκτελεστικός κανονισμός (ΕΕ) 2017/2470 της Επιτροπής (2), ο οποίος θεσπίζει ενωσιακό κατάλογο εγκεκριμένων νέων τροφίμων.

                     (3)

                     Σύμφωνα με το άρθρο 12 του κανονισμού (ΕΕ) 2015/2283, η Επιτροπή υποβάλλει σχέδιο εκτελεστικής πράξης για την έγκριση της διάθεσης νέων τροφίμων στην αγορά της Ένωσης και την επικαιροποίηση του ενωσιακού καταλόγου.

                     (4)

                     Η φυσική ζεαξανθίνη είναι συστατικό της συνήθους διατροφής του ανθρώπου, που απαντάται σε πολλά φρούτα και πράσινα λαχανικά, καθώς και στον κρόκο του αβγού. Επί του παρόντος χρησιμοποιείται επίσης σε συμπληρώματα διατροφής, όπως ορίζονται στην οδηγία 2002/46/ΕΚ του Ευρωπαϊκού Κοινοβουλίου και του Συμβουλίου (3).

                     (5)

                     Με την εκτελεστική απόφαση 2013/49/ΕΕ της Επιτροπής (4) επιτρέπεται, σύμφωνα με τον κανονισμό (ΕΚ) αριθ. 258/97 του Ευρωπαϊκού Κοινοβουλίου και του Συμβουλίου (5), η διάθεση στην αγορά συνθετικής ζεαξανθίνης ως νέου συστατικού τροφίμων σε συμπληρώματα διατροφής με μέγιστο επίπεδο πρόσληψης έως 2 mg ημερησίως. Η ονομασία της συνθετικής ζεαξανθίνης που εγκρίνεται με την εκτελεστική απόφαση 2013/49/ΕΕ, η οποία θα αναγράφεται στην επισήμανση των τροφίμων που περιέχουν την ουσία αυτή, είναι «συνθετική ζεαξανθίνη».

                     (6)

                     Στις 23 Φεβρουαρίου 2018 η εταιρεία DSM Nutritional Products Europe («ο αιτών») υπέβαλε στην Επιτροπή αίτημα για έγκριση της τροποποίησης της ονομασίας και των ειδικών απαιτήσεων επισήμανσης της συνθετικής ζεαξανθίνης κατά την έννοια του άρθρου 10 παράγραφος 1 του κανονισμού (ΕΕ) 2015/2283. Με την αίτηση ζητείται η διαγραφή του όρου «συνθετική» από την ονομασία του νέου τροφίμου που περιλαμβάνεται στον κατάλογο της Ένωσης και από την επισήμανση των τροφίμων που το περιέχουν.

                     (7)

                     Ο αιτών θεωρεί ότι η αλλαγή της ονομασίας και των απαιτήσεων επισήμανσης της ζεαξανθίνης είναι αναγκαία προκειμένου να αντισταθμιστεί κάθε δυνητική αρνητική οικονομική επίπτωση που ενδέχεται να έχει η χρήση του όρου «συνθετική» στην επισήμανση των συμπληρωμάτων διατροφής που περιέχουν συνθετική ζεαξανθίνη, λόγω της αρνητικής χροιάς του όρου «συνθετική». Ο αιτών ισχυρίζεται επίσης ότι οι επιχειρηματίες που διαθέτουν στην αγορά συμπληρώματα διατροφής τα οποία περιέχουν εγκεκριμένα συνθετικά νέα τρόφιμα που δεν φέρουν τον όρο «συνθετικό» στην επισήμανσή τους δεν υφίστανται, κατά πάσα πιθανότητα, τις εν λόγω δυνητικές αρνητικές οικονομικές επιπτώσεις.

                     (8)

                     Υπάρχουν ορισμένες συνθετικές ουσίες που επί του παρόντος είναι εγκεκριμένες και περιλαμβάνονται στον ενωσιακό κατάλογο νέων τροφίμων, για τις οποίες υπάρχουν αντίστοιχες ουσίες φυσικής προέλευσης, και στα συμπληρώματα διατροφής χρησιμοποιούνται και οι δύο μορφές. Ωστόσο, οι συγκεκριμένες συνθετικές ουσίες δεν χαρακτηρίζονται ως συνθετικές στον ενωσιακό κατάλογο και δεν φέρουν τη σχετική επισήμανση. Η αλλαγή στην ονομασία και στην επισήμανση της συνθετικής ζεαξανθίνης θα εξασφαλίσει ότι υπάρχει συνέπεια μεταξύ της ονομασίας και της επισήμανσης των εν λόγω συνθετικών ουσιών.

                     (9)

                     Δεν υπάρχουν αλλαγές στις προτεινόμενες χρήσεις και στα επίπεδα χρήσης της ζεαξανθίνης, όταν χρησιμοποιείται ως συστατικό συμπληρωμάτων διατροφής, οι δε παράμετροι ασφάλειας που υποστήριξαν την έγκριση της συνθετικής ζεαξανθίνης με την εκτελεστική απόφαση 2013/49/ΕΕ εξακολουθούν να ισχύουν και, ως εκ τούτου, η αλλαγή αυτή δεν δημιουργεί ανησυχίες όσον αφορά την ασφάλεια. Λαμβανομένων υπόψη αυτών των θεμιτών παραγόντων, οι προτεινόμενες τροποποιήσεις είναι σύμφωνες με το άρθρο 12 παράγραφος 1 του κανονισμού (ΕΕ) 2015/2283.

                     (10)

                     Η εφαρμογή της νέας απαίτησης επισήμανσης σύμφωνα με τον παρόντα εκτελεστικό κανονισμό ενδέχεται να συνεπάγεται αλλαγές για τους επιχειρηματίες οι οποίοι επί του παρόντος διαθέτουν συνθετική ζεαξανθίνη στην αγορά. Ως εκ τούτου, είναι σκόπιμο να προβλεφθεί μεταβατική περίοδος.

                     (11)

                     Η οδηγία 2002/46/ΕΚ ορίζει τις απαιτήσεις σχετικά με τα συμπληρώματα διατροφής. Θα πρέπει να εγκριθεί η τροποποίηση της ονομασίας και της ειδικής απαίτησης επισήμανσης για τη ζεαξανθίνη με την επιφύλαξη των διατάξεων της εν λόγω οδηγίας.

                     (12)

                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,

               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

            Άρθρο 1

               1.   Η καταχώριση στον ενωσιακό κατάλογο εγκεκριμένων νέων τροφίμων που προβλέπεται στο άρθρο 8 του κανονισμού (ΕΕ) 2015/2283 όσον αφορά την ουσία ζεαξανθίνη τροποποιείται όπως ορίζεται στο παράρτημα του παρόντος κανονισμού.

               2.   Η καταχώριση στον ενωσιακό κατάλογο που αναφέρεται στην πρώτη παράγραφο περιλαμβάνει προϋποθέσεις χρήσης και τις απαιτήσεις επισήμανσης που καθορίζονται στο παράρτημα του παρόντος κανονισμού.

               3.   Η άδεια που προβλέπεται στο παρόν άρθρο ισχύει με την επιφύλαξη των διατάξεων της οδηγίας 2002/46/ΕΚ.

            Άρθρο 2
            Το παράρτημα του εκτελεστικού κανονισμού (ΕΕ) 2017/2470 τροποποιείται σύμφωνα με το παράρτημα του παρόντος κανονισμού.

            Άρθρο 3
            Τα συμπληρώματα διατροφής που περιέχουν συνθετική ζεαξανθίνη και συμμορφώνονται με τις διατάξεις του κανονισμού (ΕΕ) 2015/2283, όπως αυτές ίσχυαν πριν από την έναρξη ισχύος του παρόντος κανονισμού, μπορούν να διατίθενται στην αγορά έως τις 3 Σεπτεμβρίου 2019 και μπορούν να παραμείνουν στην αγορά έως ότου εξαντληθούν τα αποθέματα.

            Άρθρο 4
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 13 Αυγούστου 2018.

                  Για την Επιτροπή

                  Ο Πρόεδρος

               Jean-Claude JUNCKER

            (1)  ΕΕ L 327 της 11.12.2015, σ. 1.

            (2)  Εκτελεστικός κανονισμός (ΕΕ) 2017/2470 της Επιτροπής, της 20ής Δεκεμβρίου 2017, για την κατάρτιση ενωσιακού καταλόγου νέων τροφίμων σύμφωνα με τον κανονισμό (ΕΕ) 2015/2283 του Ευρωπαϊκού Κοινοβουλίου και του Συμβουλίου σχετικά με τα νέα τρόφιμα (ΕΕ L 351 της 30.12.2017, σ. 72).

            (3)  Οδηγία 2002/46/ΕΚ του Ευρωπαϊκού Κοινοβουλίου και του Συμβουλίου, της 10ης Ιουνίου 2002, για την προσέγγιση των νομοθεσιών των κρατών μελών περί των συμπληρωμάτων διατροφής (ΕΕ L 183 της 12.7.2002, σ. 51).

            (4)  Εκτελεστική απόφαση 2013/49/ΕΕ της Επιτροπής, της 22ας Ιανουαρίου 2013, για την έγκριση της διάθεσης στην αγορά συνθετικής ζεαξανθίνης ως νέου συστατικού τροφίμων σύμφωνα με τον κανονισμό (ΕΚ) αριθ. 258/97 του Ευρωπαϊκού Κοινοβουλίου και του Συμβουλίου (ΕΕ L 21 της 24.1.2013, σ. 32).

            (5)  Κανονισμός (ΕΚ) αριθ. 258/97 του Ευρωπαϊκού Κοινοβουλίου και του Συμβουλίου σχετικά με τα νέα τρόφιμα και τα νέα συστατικά τροφίμων (ΕΕ L 43 της 14.2.1997, σ. 1).

            ΠΑΡΑΡΤΗΜΑ
            Στον πίνακα 1 (Εγκεκριμένα νέα τρόφιμα) του παραρτήματος του εκτελεστικού κανονισμού (ΕΕ) 2017/2470 η καταχώριση για τη «ζεαξανθίνη» αντικαθίσταται από το ακόλουθο κείμενο:

                           Εγκεκριμένο νέο τρόφιμο

                           Προϋποθέσεις υπό τις οποίες μπορεί να χρησιμοποιηθεί το νέο τρόφιμο

                           Επιπρόσθετες ειδικές απαιτήσεις επισήμανσης

                           «Ζεαξανθίνη

                              Συγκεκριμένη κατηγορία τροφίμων

                              Ανώτατα επίπεδα

                           Η ονομασία του νέου τροφίμου στην επισήμανση των τροφίμων στα οποία περιέχεται είναι “ζεαξανθίνη”.»

                           Συμπληρώματα διατροφής, όπως ορίζονται στην οδηγία 2002/46/ΕΚ

                           2 mg/ημέρα


title: Εκτελεστικός κανονισμός (ΕΕ) 2018/1128 της Επιτροπής, της 9ης Αυγούστου 2018, για την τροποποίηση του εκτελεστικού κανονισμού (ΕΕ) αριθ. 1354/2011 σχετικά με το άνοιγμα ετήσιων ενωσιακών δασμολογικών ποσοστώσεων για αιγοπρόβατα και αιγοπρόβειο κρέας

text:
                  14.8.2018

                  EL

                  Επίσημη Εφημερίδα της Ευρωπαϊκής Ένωσης

                  L 205/1

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2018/1128 ΤΗΣ ΕΠΙΤΡΟΠΉΣ
         της 9ης Αυγούστου 2018
         για την τροποποίηση του εκτελεστικού κανονισμού (ΕΕ) αριθ. 1354/2011 σχετικά με το άνοιγμα ετήσιων ενωσιακών δασμολογικών ποσοστώσεων για αιγοπρόβατα και αιγοπρόβειο κρέας
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1), και ιδίως το άρθρο 187 στοιχεία α) και β),
         Εκτιμώντας τα ακόλουθα:

                     (1)

                     Ο εκτελεστικός κανονισμός (ΕΕ) αριθ. 1354/2011 της Επιτροπής (2) προβλέπει το άνοιγμα ετήσιων ενωσιακών δασμολογικών ποσοστώσεων εισαγωγής για αιγοπρόβατα και αιγοπρόβειο κρέας, συμπεριλαμβανομένων και εκείνων καταγωγής Ισλανδίας.

                     (2)

                     Το άρθρο 4 του εκτελεστικού κανονισμού (ΕΕ) αριθ. 1354/2011 προβλέπει ότι η διαχείριση των δασμολογικών ποσοστώσεων που ανοίγονται δυνάμει του εν λόγω κανονισμού πραγματοποιείται σύμφωνα με τα άρθρα 49 έως 54 του εκτελεστικού κανονισμού (ΕΕ) 2015/2447 της Επιτροπής (3).

                     (3)

                     Στις 23 Μαρτίου 2017, η Ευρωπαϊκή Ένωση και η Ισλανδία υπέγραψαν συμφωνία υπό μορφήν ανταλλαγής επιστολών (εφεξής «η συμφωνία») σχετικά με τη χορήγηση συμπληρωματικών εμπορικών προτιμήσεων για γεωργικά προϊόντα. Η υπογραφή της συμφωνίας εξ ονόματος της Ένωσης εγκρίθηκε με την απόφαση (ΕΕ) 2016/2087 του Συμβουλίου (4) και η σύναψή της με την απόφαση (ΕΕ) 2017/1913 του Συμβουλίου (5).

                     (4)

                     Σύμφωνα με το παράρτημα V της συμφωνίας, η Ένωση τροποποίησε τον εκτελεστικό κανονισμό (ΕΕ) αριθ. 1354/2011 με τον εκτελεστικό κανονισμό (ΕΕ) 2018/562 (6). Με την τροποποίηση αυξήθηκαν οι ποσότητες των ήδη υφισταμένων ποσοστώσεων δασμολογικής ατέλειας για την Ισλανδία για το αιγοπρόβειο κρέας που υπάγεται στις κλάσεις 0204 και 0210 και, επιπλέον, ανοίχτηκε ετήσια ενωσιακή ποσόστωση δασμολογικής ατέλειας για το μεταποιημένο πρόβειο κρέας που υπάγεται στη διάκριση 1602 90.

                     (5)

                     Οι ποσότητες των ποσοστώσεων αιγοπρόβειου κρέατος, η διαχείριση των οποίων γίνεται σύμφωνα με τον εκτελεστικό κανονισμό (ΕΕ) αριθ. 1354/2011, εκφράζονται σε ισοδύναμο βάρους σφαγίου, ενώ η συμφωνία προβλέπει ότι οι ποσότητες εκφράζονται σε τόνους προϊόντων. Ως εκ τούτου, είναι σκόπιμο να προβλεφθεί η διαχείριση των ενωσιακών δασμολογικών ποσοστώσεων που καθορίζονται στη συμφωνία σε χωριστό κανονισμό που πρόκειται να εκδοθεί προκειμένου να διασφαλιστεί η ομαλή διαχείριση της ποσόστωσης σύμφωνα με τον κανονισμό (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου (7). Συνεπώς, οι εν λόγω δασμολογικές ποσοστώσεις θα πρέπει να απαλειφθούν ταυτόχρονα από τον εκτελεστικό κανονισμό (ΕΕ) αριθ. 1354/2011 βάσει του κανονισμού (ΕΕ) αριθ. 1308/2013.

                     (6)

                     Είναι, συνεπώς, αναγκαίο να τροποποιηθεί αναλόγως ο εκτελεστικός κανονισμός (ΕΕ) αριθ. 1354/2011.

                     (7)

                     Ο νέος κανονισμός για το άνοιγμα των δασμολογικών ποσοστώσεων εισαγωγής για το αιγοπρόβειο κρέας και το μεταποιημένο πρόβειο κρέας καταγωγής Ισλανδίας που εγκρίθηκε δυνάμει του κανονισμού (ΕΕ) αριθ. 952/2013 θα αρχίσει να εφαρμόζεται από την 1η Σεπτεμβρίου 2018. Συνεπώς, οι αντίστοιχες τροποποιήσεις του εκτελεστικού κανονισμού (ΕΕ) αριθ. 1354/2011 θα πρέπει να εφαρμόζονται από την ίδια ημερομηνία.

                     (8)

                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής για την κοινή οργάνωση των γεωργικών αγορών,

               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

            Άρθρο 1
            Ο εκτελεστικός κανονισμός (ΕΕ) αριθ. 1354/2011 τροποποιείται ως εξής:

                        1)

                        Στο άρθρο 3 παράγραφος 2, το στοιχείο ε) απαλείφεται.

                        2)

                        Το παράρτημα αντικαθίσταται από το κείμενο του παραρτήματος του παρόντος κανονισμού.

            Άρθρο 2
            Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
            Εφαρμόζεται από την 1η Σεπτεμβρίου 2018.

            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 9 Αυγούστου 2018.

                  Για την Επιτροπή,

                  εξ ονόματος του Προέδρου,

               Günther OETTINGER

                  Μέλος της Επιτροπής

            (1)  ΕΕ L 347 της 20.12.2013, σ. 671.

            (2)  Εκτελεστικός κανονισμός (ΕΕ) αριθ. 1354/2011 της Επιτροπής, της 20ής Δεκεμβρίου 2011, σχετικά με το άνοιγμα ετήσιων ενωσιακών δασμολογικών ποσοστώσεων για αιγοπρόβατα και αιγοπρόβειο κρέας (ΕΕ L 338 της 21.12.2011, σ. 36).

            (3)  Εκτελεστικός κανονισμός (ΕΕ) 2015/2447 της Επιτροπής, της 24ης Νοεμβρίου 2015, για τη θέσπιση λεπτομερών κανόνων εφαρμογής ορισμένων διατάξεων του κανονισμού (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου για τη θέσπιση του ενωσιακού τελωνειακού κώδικα (ΕΕ L 343 της 29.12.2015, σ. 558).

            (4)  Απόφαση (EE) 2016/2087 του Συμβουλίου, της 14ης Νοεμβρίου 2016, για την υπογραφή, εξ ονόματος της Ευρωπαϊκής Ένωσης, της συμφωνίας υπό μορφή ανταλλαγής επιστολών μεταξύ της Ευρωπαϊκής Ένωσης και της Ισλανδίας σχετικά με τη χορήγηση συμπληρωματικών εμπορικών προτιμήσεων για γεωργικά προϊόντα (ΕΕ L 324 της 30.11.2016, σ. 1).

            (5)  Απόφαση (ΕΕ) 2017/1913 του Συμβουλίου, της 9ης Οκτωβρίου 2017, για τη σύναψη της συμφωνίας υπό μορφήν ανταλλαγής επιστολών μεταξύ της Ευρωπαϊκής Ένωσης και της Ισλανδίας σχετικά με τη χορήγηση συμπληρωματικών εμπορικών προτιμήσεων για γεωργικά προϊόντα (ΕΕ L 274 της 24.10.2017, σ. 57).

            (6)  Εκτελεστικός κανονισμός (ΕΕ) 2018/562 της Επιτροπής, της 9ης Απριλίου 2018, για την τροποποίηση του εκτελεστικού κανονισμού (ΕΕ) αριθ. 1354/2011 της Επιτροπής σχετικά με το άνοιγμα ετήσιων ενωσιακών δασμολογικών ποσοστώσεων για αιγοπρόβατα και αιγοπρόβειο κρέας (ΕΕ L 94 της 12.4.2018, σ. 4).

            (7)  Κανονισμός (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου, της 9ης Οκτωβρίου 2013, για τη θέσπιση του ενωσιακού τελωνειακού κώδικα (ΕΕ L 269 της 10.10.2013, σ. 1).

            ΠΑΡΑΡΤΗΜΑ
            «

                     ΠΑΡΑΡΤΗΜΑ
                     ΑΙΓΟΠΡΟΒΕΙΟ ΚΡΕΑΣ [σε τόνους (t) ισοδύναμου βάρους σφαγίου] ΕΝΩΣΙΑΚΕΣ ΔΑΣΜΟΛΟΓΙΚΕΣ ΠΟΣΟΣΤΩΣΕΙΣ

                                 Κωδικοί ΣΟ

                                 Δασμός κατ' αξίαν
                                 (%)

                                 Ειδικός δασμός
                                 EUR/100 kg

                                 Αύξων αριθμός κατά σειρά προτεραιότητας

                                 Καταγωγή

                                 Ετήσια ποσότητα σε τόνους ισοδύναμου βάρους σφαγίου

                                 Ζώντα ζώα
                                 (συντελεστής = 0,47)

                                 Κρέας αμνών χωρίς κόκαλα (1)

                                 (συντελεστής = 1,67)

                                 Πρόβειο κρέας χωρίς κόκαλα (2)

                                 (συντελεστής = 1,81)

                                 Κρέας με κόκαλα και σφάγια
                                 (συντελεστής = 1,00)

                                 0204

                                 Μηδέν

                                 Μηδέν

                                 —

                                 09,2101

                                 09,2102

                                 09,2011

                                 Αργεντινή

                                 23 000

                                 —

                                 09,2105

                                 09,2106

                                 09,2012

                                 Αυστραλία

                                 19 186

                                 —

                                 09,2109

                                 09,2110

                                 09,2013

                                 Νέα Ζηλανδία

                                 228 254

                                 —

                                 09,2111

                                 09,2112

                                 09,2014

                                 Ουρουγουάη

                                 5 800

                                 —

                                 09,2115

                                 09,2116

                                 09,1922

                                 Χιλή (3)

                                 8 000

                                 —

                                 09,2121

                                 09,2122

                                 09,0781

                                 Νορβηγία

                                 300

                                 —

                                 09,2125

                                 09,2126

                                 09,0693

                                 Γροιλανδία

                                 100

                                 —

                                 09,2129

                                 09,2130

                                 09,0690

                                 Φερόες Νήσοι

                                 20

                                 —

                                 09,2131

                                 09,2132

                                 09,0227

                                 Τουρκία

                                 200

                                 —

                                 09,2171

                                 09,2175

                                 09,2015

                                 Λοιπές χώρες (4)

                                 200

                                 —

                                 09,2178

                                 09,2179

                                 09,2016

                                 Erga omnes (5)

                                 200

                                 0104 10 30
                                 0104 10 80
                                 0104 20 90

                                 10

                                 Μηδέν

                                 09,2181

                                 —

                                 —

                                 09,2019

                                 Erga omnes (5)

                                 92

               »

               (1)  Και κρέας εριφίου.

               (2)  Και αίγειο κρέας πλην εριφίου.

               (3)  Η δασμολογική ποσόστωση για τη Χιλή αυξάνεται κατά 200 τόνους ανά έτος.

               (4)  Ως “Λοιπές χώρες” νοούνται όλα τα μέλη του ΠΟΕ, εκτός από την Αργεντινή, την Αυστραλία, τη Νέα Ζηλανδία, την Ουρουγουάη, τη Χιλή, τη Γροιλανδία και την Ισλανδία.

               (5)  Η μνεία “Erga omnes” αναφέρεται σε όλες τις χώρες καταγωγής, συμπεριλαμβανομένων των χωρών που αναφέρονται στον παρόντα πίνακα.


title: Εκτελεστικός κανονισμός (ΕΕ) 2018/1129 της Επιτροπής, της 13ης Αυγούστου 2018, σχετικά με την έγκριση της acetamiprid (ακεταμιπρίδης) ως υπάρχουσας δραστικής ουσίας για χρήση σε βιοκτόνα του τύπου προϊόντων 18 (Κείμενο που παρουσιάζει ενδιαφέρον για τον ΕΟΧ)

text:
                  14.8.2018

                  EL

                  Επίσημη Εφημερίδα της Ευρωπαϊκής Ένωσης

                  L 205/4

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2018/1129 ΤΗΣ ΕΠΙΤΡΟΠΉΣ
         της 13ης Αυγούστου 2018
         σχετικά με την έγκριση της acetamiprid (ακεταμιπρίδης) ως υπάρχουσας δραστικής ουσίας για χρήση σε βιοκτόνα του τύπου προϊόντων 18
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη Λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 528/2012 του Ευρωπαϊκού Κοινοβουλίου και του Συμβουλίου, της 22ας Μαΐου 2012 σχετικά με τη διάθεση στην αγορά και τη χρήση βιοκτόνων (1), και ιδίως το άρθρο 89 παράγραφος 1 τρίτο εδάφιο,
         Εκτιμώντας τα ακόλουθα:

                     (1)

                     Ο κατ' εξουσιοδότηση κανονισμός (ΕΕ) αριθ. 1062/2014 (2) της Επιτροπής θεσπίζει κατάλογο των υπαρχουσών δραστικών ουσιών που πρέπει να αξιολογηθούν για πιθανή έγκρισή τους για χρήση σε βιοκτόνα προϊόντα. Στον κατάλογο αυτό περιλαμβάνεται η ουσία acetamiprid.

                     (2)

                     Η ουσία acetamiprid έχει αξιολογηθεί για χρήση σε προϊόντα του τύπου προϊόντων 18, εντομοκτόνα, ακαρεοκτόνα και προϊόντα για την καταπολέμηση άλλων αρθροπόδων, όπως ορίζονται στο παράρτημα V του κανονισμού (ΕΕ) αριθ. 528/2012.

                     (3)

                     Το Βέλγιο ορίστηκε κράτος μέλος εισηγητής και η αρμόδια αρχή του αξιολόγησης υπέβαλε την έκθεση αξιολόγησης, μαζί με τις συστάσεις της, στις 27 Ιουλίου 2015.

                     (4)

                     Σύμφωνα με το άρθρο 7 παράγραφος 2 του κατ' εξουσιοδότηση κανονισμού (ΕΕ) αριθ. 1062/2014, η γνώμη του Ευρωπαϊκού Οργανισμού Χημικών Προϊόντων διατυπώθηκε στις 14 Δεκεμβρίου 2017 από την επιτροπή βιοκτόνων, αφού λήφθηκαν υπόψη τα συμπεράσματα της αρμόδιας αρχής αξιολόγησης (3).

                     (5)

                     Σύμφωνα με την εν λόγω γνώμη, τα βιοκτόνα του τύπου προϊόντων 18 τα οποία περιέχουν την ουσία acetamiprid αναμένεται να ικανοποιούν τα κριτήρια του άρθρου 19 παράγραφος 1 στοιχείο β) του κανονισμού (ΕΕ) αριθ. 528/2012, υπό την προϋπόθεση ότι τηρούνται ορισμένες προδιαγραφές και ορισμένοι όροι σχετικά με τη χρήση τους.

                     (6)

                     Συνεπώς, είναι σκόπιμο να εγκριθεί η ουσία acetamiprid για χρήση σε βιοκτόνα του τύπου προϊόντων 18, με την επιφύλαξη της συμμόρφωσης με ορισμένες προδιαγραφές και όρους.

                     (7)

                     Η γνώμη του Ευρωπαϊκού Οργανισμού Χημικών Προϊόντων καταλήγει στο συμπέρασμα ότι η ουσία acetamiprid πληροί τα κριτήρια για να χαρακτηριστεί άκρως ανθεκτική (αΑ) και τοξική (Τ) ουσία, σύμφωνα με το παράρτημα XIII του κανονισμού (ΕΚ) αριθ. 1907/2006 του Ευρωπαϊκού Κοινοβουλίου και του Συμβουλίου (4). Η ουσία acetamiprid, επομένως, πληροί τους όρους που καθορίζονται στο άρθρο 10 παράγραφος 1 στοιχείο δ) του κανονισμού (ΕΕ) αριθ. 528/2012 και θα πρέπει, συνεπώς, να θεωρηθεί ως υποψήφια για υποκατάσταση.

                     (8)

                     Σύμφωνα με το άρθρο 10 παράγραφος 4 του κανονισμού (ΕΕ) αριθ. 528/2012, η έγκριση δραστικής ουσίας που θεωρείται υποψήφια για υποκατάσταση πρέπει να ισχύει για περίοδο που δεν υπερβαίνει τα 7 έτη.

                     (9)

                     Δεδομένου ότι η ουσία acetamiprid πληροί τα κριτήρια για να χαρακτηριστεί άκρως ανθεκτική (αΑ) σύμφωνα με το παράρτημα XIII του κανονισμού (ΕΚ) αριθ. 1907/2006, τα κατεργασμένα αντικείμενα που έχουν υποστεί κατεργασία με ακεταμιπρίδη ή περιλαμβάνουν την ουσία αυτή θα πρέπει να φέρουν την κατάλληλη επισήμανση όταν διατίθενται στην αγορά.

                     (10)

                     Θα πρέπει να προβλέπεται ένα εύλογο χρονικό διάστημα πριν από την έγκριση δραστικής ουσίας, ώστε να παρέχεται η δυνατότητα στα ενδιαφερόμενα μέρη να λάβουν τα αναγκαία προπαρασκευαστικά μέτρα για την ικανοποίηση των νέων απαιτήσεων.

                     (11)

                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής βιοκτόνων,

               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

            Άρθρο 1
            Η ουσία acetamiprid εγκρίνεται ως δραστική ουσία για χρήση σε βιοκτόνα του τύπου προϊόντων 18, με την επιφύλαξη των προδιαγραφών και όρων που καθορίζονται στο παράρτημα.

            Άρθρο 2
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 13 Αυγούστου 2018.

                  Για την Επιτροπή

                  Ο Πρόεδρος

               Jean-Claude JUNCKER

            (1)  ΕΕ L 167 της 27.6.2012, σ. 1.

            (2)  Κατ' εξουσιοδότηση κανονισμός (ΕΕ) αριθ. 1062/2014 της Επιτροπής, της 4ης Αυγούστου 2014, σχετικά με το πρόγραμμα εργασιών για τη συστηματική εξέταση όλων των υπαρχουσών δραστικών ουσιών που περιέχονται σε βιοκτόνα τα οποία αναφέρονται στον κανονισμό (ΕΕ) αριθ. 528/2012 του Ευρωπαϊκού Κοινοβουλίου και του Συμβουλίου (ΕΕ L 294 της 10.10.2014, σ. 1).

            (3)  Γνώμη της επιτροπής βιοκτόνων (BPC) σχετικά με την αίτηση για την έγκριση της δραστικής ουσίας acetamiprid, τύπος προϊόντων: 18, ECHA/BPC/185/2017, που εγκρίθηκε στις 14 Δεκεμβρίου 2017.

            (4)  Κανονισμός (ΕΚ) αριθ. 1907/2006 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2006, για την καταχώριση, την αξιολόγηση, την αδειοδότηση και τους περιορισμούς των χημικών προϊόντων (REACH) και για την ίδρυση του Ευρωπαϊκού Οργανισμού Χημικών Προϊόντων καθώς και για την τροποποίηση της οδηγίας 1999/45/ΕΚ και για την κατάργηση του κανονισμού (ΕΟΚ) αριθ. 793/93 του Συμβουλίου και του κανονισμού (ΕΚ) αριθ. 1488/94 της Επιτροπής καθώς και της οδηγίας 76/769/ΕΟΚ του Συμβουλίου και των οδηγιών της Επιτροπής 91/155/ΕΟΚ, 93/67/ΕΟΚ, 93/105/ΕΚ και 2000/21/ΕΚ (ΕΕ L 396 της 30.12.2006, σ. 1).

            ΠΑΡΑΡΤΗΜΑ

                        Κοινή ονομασία

                        Ονομασία IUPAC
                        Αριθμοί ταυτοποίησης

                        Ελάχιστος βαθμός καθαρότητας της δραστικής ουσίας (1)

                        Ημερομηνία έγκρισης

                        Ημερομηνία λήξης της έγκρισης

                        Τύπος προϊόντος

                        Ειδικοί όροι

                        Acetamiprid (ακεταμιπρίδη)

                        Ονομασία IUPAC:
                        (E)-N1-[(6-χλωρο-3-πυριδυλο)μεθυλο]-N2-κυανο-N1-μεθυλακεταμίδιο
                        Αριθ. ΕΚ: Ουδείς
                        Αριθ. CAS: 135410-20-7

                        99,0 % κατά βάρος

                        1η Φεβρουαρίου 2020

                        31 Ιανουαρίου 2027

                        18

                        Η ουσία acetamiprid θεωρείται υποψήφια για υποκατάσταση ουσία, σύμφωνα με το άρθρο 10 παράγραφος 1 στοιχείο δ) του κανονισμού (ΕΕ) αριθ. 528/2012.
                        Οι άδειες για τα βιοκτόνα υπόκεινται στους ακόλουθους όρους:

                                    1)

                                    Κατά την αξιολόγηση του προϊόντος δίνεται ιδιαίτερη προσοχή στα επίπεδα έκθεσης, στους κινδύνους και στη δραστικότητα που σχετίζονται με χρήσεις οι οποίες καλύπτονται από αιτήσεις χορήγησης άδειας, αλλά δεν εξετάστηκαν στο πλαίσιο της εκτίμησης των κινδύνων της δραστικής ουσίας σε ενωσιακό επίπεδο.

                                    2)

                                    Λαμβανομένων υπόψη των κινδύνων που έχουν εντοπιστεί για τις χρήσεις που αξιολογήθηκαν, κατά την αξιολόγηση του προϊόντος δίνεται ιδιαίτερη προσοχή:

                                                a)

                                                στους επαγγελματίες χρήστες·

                                                b)

                                                σε βρέφη και νήπια μετά από δευτερογενή έκθεση, όταν το προϊόν χρησιμοποιείται για ψεκασμό από επαγγελματίες·

                                                c)

                                                στα επιφανειακά ύδατα, στα ιζήματα, στο έδαφος, στα υπόγεια ύδατα για προϊόντα που εφαρμόζονται με ψεκασμό ή επικάλυψη σε στάβλους·

                                                d)

                                                στα επιφανειακά ύδατα, στα ιζήματα, στο έδαφος, στα υπόγεια ύδατα για προϊόντα που εφαρμόζονται με ψεκασμό σε εξωτερικούς χώρους.

                                    3)

                                    Για τα προϊόντα που ενδεχομένως συνεπάγονται την παρουσία καταλοίπων στα τρόφιμα ή στις ζωοτροφές, εξακριβώνεται κατά πόσον είναι αναγκαίο να καθοριστούν νέα ανώτατα όρια καταλοίπων (ΑΟΚ) ή να τροποποιηθούν τα υφιστάμενα, σύμφωνα με τον κανονισμό (ΕΚ) αριθ. 470/2009 του Ευρωπαϊκού Κοινοβουλίου και του Συμβουλίου (2) ή τον κανονισμό (ΕΚ) αριθ. 396/2005 του Ευρωπαϊκού Κοινοβουλίου και του Συμβουλίου (3), και λαμβάνονται τα δέοντα μέτρα μετριασμού του κινδύνου, ώστε να αποκλείεται η υπέρβαση των ισχυόντων ΑΟΚ.

                              Η διάθεση στην αγορά κατεργασμένων αντικειμένων υπόκειται στον ακόλουθο όρο:
                        Το πρόσωπο που είναι αρμόδιο για τη θέση σε κυκλοφορία, στην αγορά, του κατεργασμένου αντικειμένου που έχει υποστεί κατεργασία με acetamiprid ή περιέχει acetamiprid διασφαλίζει ότι η ετικέτα του εν λόγω κατεργασμένου αντικειμένου παρέχει τις πληροφορίες που αναφέρονται στο άρθρο 58 παράγραφος 3 δεύτερο εδάφιο του κανονισμού (ΕΕ) αριθ. 528/2012.

               (1)  Η καθαρότητα που εμφαίνεται στη στήλη αυτή είναι ο ελάχιστος βαθμός καθαρότητας της αξιολογηθείσας δραστικής ουσίας Η δραστική ουσία στο προϊόν που διατίθεται στην αγορά μπορεί να είναι ίσης ή διαφορετικής καθαρότητας, αν έχει αποδειχθεί ότι είναι τεχνικά ισοδύναμη με την αξιολογηθείσα δραστική ουσία.

               (2)  Κανονισμός (ΕΚ) αριθ. 470/2009 του Ευρωπαϊκού Κοινοβουλίου και του Συμβουλίου, της 6ης Μαΐου 2009, για θέσπιση κοινοτικών διαδικασιών για τον καθορισμό ορίων καταλοίπων των φαρμακολογικά δραστικών ουσιών στα τρόφιμα ζωικής προέλευσης, για την κατάργηση του κανονισμού (ΕΟΚ) αριθ. 2377/90 του Συμβουλίου και τροποποίηση της οδηγίας 2001/82/ΕΚ του Ευρωπαϊκού Κοινοβουλίου και του Συμβουλίου και του κανονισμού (ΕΚ) αριθ. 726/2004 του Ευρωπαϊκού Κοινοβουλίου και του Συμβουλίου (ΕΕ L 152 της 16.6.2009, σ. 11).

               (3)  Κανονισμός (ΕΚ) αριθ. 396/2005 του Ευρωπαϊκού Κοινοβουλίου και του Συμβουλίου, της 23ης Φεβρουαρίου 2005, για τα ανώτατα όρια καταλοίπων φυτοφαρμάκων μέσα ή πάνω στα τρόφιμα και τις ζωοτροφές φυτικής και ζωικής προέλευσης και για την τροποποίηση της οδηγίας 91/414/ΕΟΚ του Συμβουλίου (ΕΕ L 70 της 16.3.2005, σ. 1).


title: Εκτελεστικός κανονισμός (ΕΕ) 2018/1131 της Επιτροπής, της 13ης Αυγούστου 2018, σχετικά με την έγκριση της ουσίας penflufen (πενφλουφαίνη) ως δραστικής ουσίας για χρήση σε βιοκτόνα του τύπου προϊόντων 8 (Κείμενο που παρουσιάζει ενδιαφέρον για τον ΕΟΧ)

text:
                  14.8.2018

                  EL

                  Επίσημη Εφημερίδα της Ευρωπαϊκής Ένωσης

                  L 205/12

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2018/1131 ΤΗΣ ΕΠΙΤΡΟΠΉΣ
         της 13ης Αυγούστου 2018
         σχετικά με την έγκριση της ουσίας penflufen (πενφλουφαίνη) ως δραστικής ουσίας για χρήση σε βιοκτόνα του τύπου προϊόντων 8
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 528/2012 του Ευρωπαϊκού Κοινοβουλίου και του Συμβουλίου, της 22ας Μαΐου 2012, σχετικά με τη διάθεση στην αγορά και τη χρήση βιοκτόνων (1), και ιδίως το άρθρο 9 παράγραφος 1 στοιχείο α),
         Εκτιμώντας τα ακόλουθα:

                     (1)

                     Η αρμόδια αρχή αξιολόγησης του Ηνωμένου Βασιλείου έλαβε, στις 7 Ιουλίου 2015, αίτηση για την έγκριση της δραστικής ουσίας penflufen (πενφλουφαίνη) για χρήση σε βιοκτόνα προϊόντα του τύπου προϊόντων 8, συντηρητικά ξύλου, όπως ορίζεται στο παράρτημα V του κανονισμού (ΕΕ) αριθ. 528/2012.

                     (2)

                     Η αρμόδια αρχή αξιολόγησης του Ηνωμένου Βασιλείου υπέβαλε την έκθεση αξιολόγησης, μαζί με τις συστάσεις της, στις 28 Φεβρουαρίου 2017, σύμφωνα με το άρθρο 8 παράγραφος 1 του κανονισμού (ΕΕ) αριθ. 528/2012.

                     (3)

                     Η γνώμη του Ευρωπαϊκού Οργανισμού Χημικών Προϊόντων διατυπώθηκε στις 14 Δεκεμβρίου 2017 από την επιτροπή βιοκτόνων, αφού ελήφθησαν υπόψη τα συμπεράσματα της αρμόδιας αρχής αξιολόγησης (2).

                     (4)

                     Σύμφωνα με την εν λόγω γνώμη, τα βιοκτόνα του τύπου προϊόντων 8 τα οποία περιέχουν την ουσία penflufen μπορεί να αναμένεται ότι ικανοποιούν τα κριτήρια του άρθρου 19 παράγραφος 1 στοιχείο β) του κανονισμού (ΕΕ) αριθ. 528/2012, υπό την προϋπόθεση ότι τηρούνται ορισμένες προδιαγραφές και ορισμένοι όροι σχετικά με τη χρήση τους.

                     (5)

                     Συνεπώς, είναι σκόπιμο να εγκριθεί η ουσία penflufen για χρήση σε βιοκτόνα του τύπου προϊόντων 8, με την επιφύλαξη της συμμόρφωσης με ορισμένες προδιαγραφές και όρους.

                     (6)

                     Δεδομένου ότι η γνώμη του Ευρωπαϊκού Οργανισμού Χημικών Προϊόντων καταλήγει στο συμπέρασμα ότι η δραστική ουσία penflufen πληροί τα κριτήρια για να χαρακτηριστεί άκρως ανθεκτική (vP), σύμφωνα με το παράρτημα XIII του κανονισμού (ΕΚ) αριθ. 1907/2006 του Ευρωπαϊκού Κοινοβουλίου και του Συμβουλίου (3), επεξεργασμένα αντικείμενα που έχουν υποβληθεί σε κατεργασία με penflufen ή την εμπεριέχουν θα πρέπει να φέρουν κατάλληλη επισήμανση όταν διατίθενται στην αγορά.

                     (7)

                     Θα πρέπει να προβλέπεται εύλογο χρονικό διάστημα πριν από την έγκριση μιας δραστικής ουσίας, ώστε να παρέχεται η δυνατότητα στα ενδιαφερόμενα μέρη να λάβουν τα αναγκαία προπαρασκευαστικά μέτρα για την ικανοποίηση των νέων απαιτήσεων.

                     (8)

                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής βιοκτόνων,

               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

            Άρθρο 1
            Η ουσία penflufen εγκρίνεται ως δραστική ουσία για χρήση σε βιοκτόνα του τύπου προϊόντων 8, με την επιφύλαξη των ειδικών προδιαγραφών και όρων που καθορίζονται στο παράρτημα.

            Άρθρο 2
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 13 Αυγούστου 2018.

                  Για την Επιτροπή

                  Ο Πρόεδρος

               Jean-Claude JUNCKER

            (1)  ΕΕ L 167 της 27.6.2012, σ. 1.

            (2)  Επιτροπή βιοκτόνων (BPC) σχετικά με την αίτηση για την έγκριση της δραστικής ουσίας πενφλουφαίνη, τύπος προϊόντων: 8, ECHA/BPC/184/2017, που εγκρίθηκε στις 14 Δεκεμβρίου 2017.

            (3)  Κανονισμός (ΕΚ) αριθ. 1907/2006 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2006, για την καταχώριση, την αξιολόγηση, την αδειοδότηση και τους περιορισμούς των χημικών προϊόντων (REACH) και για την ίδρυση του Ευρωπαϊκού Οργανισμού Χημικών Προϊόντων καθώς και για την τροποποίηση της οδηγίας 1999/45/ΕΚ και για την κατάργηση του κανονισμού (ΕΟΚ) αριθ. 793/93 του Συμβουλίου και του κανονισμού (ΕΚ) αριθ. 1488/94 της Επιτροπής καθώς και της οδηγίας 76/769/ΕΟΚ του Συμβουλίου και των οδηγιών της Επιτροπής 91/155/ΕΟΚ, 93/67/ΕΟΚ, 93/105/ΕΚ και 2000/21/ΕΚ (ΕΕ L 396 της 30.12.2006, σ. 1).

            ΠΑΡΑΡΤΗΜΑ

                        Κοινή ονομασία

                        Ονομασία IUPAC
                        Αριθμοί ταυτοποίησης

                        Ελάχιστος βαθμός καθαρότητας της δραστικής ουσίας (1)

                        Ημερομηνία έγκρισης

                        Ημερομηνία λήξης της έγκρισης

                        Τύπος προϊόντων

                        Ειδικοί όροι

                        Penflufen (πενφλουφαίνη)

                        Ονομασία IUPAC:
                        5-φθορο-1,3-διμεθυλο-N-{2-[(2RS)-4-μεθυλοπενταν-2-υλο]φαινυλο}-1H-πυραζολο-4-καρβοξαμίδιο
                        Αριθ. EC: μη διαθέσιμος
                        Αριθ. CAS: 494793-67-8

                        980g/kg (αναλογία 1:1 (R:S) αναλογία εναντιομερών)

                        1η Φεβρουαρίου 2019

                        31 Ιανουαρίου 2029

                        8

                        Οι εγκρίσεις για τα βιοκτόνα προϊόντα υπόκεινται στους ακόλουθους όρους:

                                    1)

                                    Κατά την αξιολόγηση του προϊόντος αποδίδεται ιδιαίτερη προσοχή στους τρόπους έκθεσης, στους κινδύνους και στην αποτελεσματικότητα που σχετίζονται με χρήσεις οι οποίες καλύπτονται από την αίτηση χορήγησης άδειας, αλλά δεν εξετάστηκαν στο πλαίσιο της εκτίμησης των κινδύνων της δραστικής ουσίας σε ενωσιακό επίπεδο.

                                    2)

                                    Λαμβανομένων υπόψη των κινδύνων που έχουν εντοπιστεί για τις χρήσεις που αξιολογήθηκαν, κατά την αξιολόγηση του προϊόντος δίνεται ιδιαίτερη προσοχή στα εξής:

                                                α)

                                                στους βιομηχανικούς και τους επαγγελματίες χρήστες·

                                                β)

                                                στο έδαφος και στα επιφανειακά ύδατα για ξυλεία που πρόκειται να εκτεθεί σε συχνές μεταβολές καιρικών συνθηκών.

                                    3)

                                    Λαμβανομένων υπόψη των κινδύνων που έχουν εντοπιστεί για το έδαφος, οι ετικέτες και, εφόσον παρέχονται, τα δελτία δεδομένων ασφαλείας των προϊόντων για τα οποία χορηγείται άδεια θα υποδεικνύουν για τη βιομηχανική εφαρμογή να εκτελείται σε περίκλειστους χώρους ή σε στεγανές σκληρές επιφάνειες με προστατευτικό τοιχείο, η αποθήκευση της πρόσφατα κατεργασμένης με το προϊόν ξυλείας, μετά την κατεργασία, να γίνεται κάτω από υπόστεγο και/ή σε στεγανές σκληρές επιφάνειες, ώστε να αποτρέπονται οι άμεσες απώλειες στο έδαφος ή στα ύδατα, καθώς και τη συλλογή, για επαναχρησιμοποίηση ή τελική διάθεση, των ενδεχόμενων απωλειών κατά την εφαρμογή του προϊόντος.

                              Η διάθεση στην αγορά κατεργασμένων αντικειμένων υπόκειται στον ακόλουθο όρο:
                        Το πρόσωπο που είναι αρμόδιο για τη διάθεση στην αγορά του κατεργασμένου αντικειμένου που έχει υποστεί κατεργασία με την ουσία penflufen ή την εμπεριέχει διασφαλίζει ότι η ετικέτα του κατεργασμένου αντικειμένου παρέχει τις πληροφορίες που αναφέρονται στο άρθρο 58 παράγραφος 3 δεύτερο εδάφιο του κανονισμού (ΕΕ) αριθ. 528/2012.

               (1)  Η καθαρότητα που εμφαίνεται στη στήλη αυτή είναι ο ελάχιστος βαθμός καθαρότητας της αξιολογηθείσας δραστικής ουσίας. Η δραστική ουσία στο προϊόν που τίθεται σε κυκλοφορία στην αγορά μπορεί να είναι ίσης ή διαφορετικής καθαρότητας, αν έχει αποδειχθεί ότι είναι τεχνικά ισοδύναμη με την αξιολογηθείσα δραστική ουσία.


title: Εκτελεστικός κανονισμός (ΕΕ) 2018/1133 της Επιτροπής, της 13ης Αυγούστου 2018, για την έγκριση της διάθεσης στην αγορά των αποξηραμένων υπέργειων τμημάτων του φυτού Hoodia parviflora ως νέου τροφίμου σύμφωνα με τον κανονισμό (ΕΕ) 2015/2283 του Ευρωπαϊκού Κοινοβουλίου και του Συμβουλίου, και για την τροποποίηση του εκτελεστικού κανονισμού (ΕΕ) 2017/2470 της Επιτροπής (Κείμενο που παρουσιάζει ενδιαφέρον για τον ΕΟΧ)

text:
                  14.8.2018

                  EL

                  Επίσημη Εφημερίδα της Ευρωπαϊκής Ένωσης

                  L 205/18

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2018/1133 ΤΗΣ ΕΠΙΤΡΟΠΉΣ
         της 13ης Αυγούστου 2018
         για την έγκριση της διάθεσης στην αγορά των αποξηραμένων υπέργειων τμημάτων του φυτού Hoodia parviflora ως νέου τροφίμου σύμφωνα με τον κανονισμό (ΕΕ) 2015/2283 του Ευρωπαϊκού Κοινοβουλίου και του Συμβουλίου, και για την τροποποίηση του εκτελεστικού κανονισμού (ΕΕ) 2017/2470 της Επιτροπής
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) 2015/2283 του Ευρωπαϊκού Κοινοβουλίου και του Συμβουλίου, της 25ης Νοεμβρίου 2015, σχετικά με τα νέα τρόφιμα, την τροποποίηση του κανονισμού (ΕΕ) αριθ. 1169/2011 του Ευρωπαϊκού Κοινοβουλίου και του Συμβουλίου και την κατάργηση του κανονισμού (ΕΚ) αριθ. 258/97 του Ευρωπαϊκού Κοινοβουλίου και του Συμβουλίου και του κανονισμού (ΕΚ) αριθ. 1852/2001 της Επιτροπής (1), και ιδίως το άρθρο 12,
         Εκτιμώντας τα ακόλουθα:

                     (1)

                     Ο κανονισμός (ΕΕ) 2015/2283 προβλέπει ότι μόνο τα νέα τρόφιμα που έχουν εγκριθεί και περιλαμβάνονται στον ενωσιακό κατάλογο μπορούν να διατίθενται στην αγορά εντός της Ένωσης.

                     (2)

                     Σύμφωνα με το άρθρο 8 του κανονισμού (ΕΕ) 2015/2283, εκδόθηκε ο εκτελεστικός κανονισμός (ΕΕ) 2017/2470 της Επιτροπής (2), ο οποίος θεσπίζει ενωσιακό κατάλογο εγκεκριμένων νέων τροφίμων.

                     (3)

                     Σύμφωνα με το άρθρο 12 του κανονισμού (ΕΕ) 2015/2283, η Επιτροπή καλείται να αποφασίσει για την έγκριση και τη διάθεση ενός νέου τροφίμου στην αγορά της Ένωσης και για την επικαιροποίηση του ενωσιακού καταλόγου.

                     (4)

                     Στις 21 Οκτωβρίου 2014 η εταιρεία Desert Labs, Ltd. («η αιτούσα») υπέβαλε αίτηση στην αρμόδια αρχή της Ιρλανδίας για τη διάθεση στην αγορά της Ένωσης των αποξηραμένων υπέργειων τμημάτων του φυτού Hoodia parviflora ως νέου τροφίμου κατά την έννοια του άρθρου 1 παράγραφος 2 στοιχείο ε) του κανονισμού (ΕΚ) αριθ. 258/97 του Ευρωπαϊκού Κοινοβουλίου και του Συμβουλίου (3). Με την αίτηση ζητείται να χρησιμοποιούνται τα αποξηραμένα υπέργεια τμήματα του φυτού Hoodia parviflora σε τρόφιμα, όπως ροφήματα, μπισκότα, ζαχαρώδη παρασκευάσματα, αλμυρά πρόχειρα τρόφιμα, σούπες και ζωμούς, τσάι, καφέ και νερό. Επίσης, προορίζονται για χρήση σε συμπληρώματα διατροφής.

                     (5)

                     Σύμφωνα με το άρθρο 35 παράγραφος 1 του κανονισμού (ΕΕ) 2015/2283, κάθε αίτηση για τη διάθεση ενός νέου τροφίμου στην αγορά εντός της Ένωσης, η οποία υποβάλλεται σε κράτος μέλος σύμφωνα με το άρθρο 4 του κανονισμού (ΕΚ) αριθ. 258/97 και για την οποία δεν έχει ληφθεί η τελική απόφαση πριν από την 1η Ιανουαρίου 2018, θεωρείται αίτηση που υποβλήθηκε σύμφωνα με τον κανονισμό (ΕΕ) 2015/2283.

                     (6)

                     Η αίτηση για τη διάθεση των αποξηραμένων υπέργειων τμημάτων του φυτού Hoodia parviflora ως νέου τροφίμου στην αγορά της Ένωσης υποβλήθηκε σε κράτος μέλος σύμφωνα με το άρθρο 4 του κανονισμού (ΕΚ) αριθ. 258/97 και πληροί τις απαιτήσεις που προβλέπονται στον κανονισμό (ΕΕ) 2015/2283.

                     (7)

                     Στις 24 Αυγούστου 2015 η αρμόδια αρχή της Ιρλανδίας εξέδωσε την αρχική της έκθεση αξιολόγησης. Στην εν λόγω έκθεση κατέληγε στο συμπέρασμα ότι τα αποξηραμένα υπέργεια τμήματα του φυτού Hoodia parviflora πληρούν τα κριτήρια για νέα τρόφιμα που ορίζονται στο άρθρο 3 παράγραφος 1 του κανονισμού (ΕΚ) αριθ. 258/97.

                     (8)

                     Στις 28 Αυγούστου 2015 η Επιτροπή διαβίβασε την αρχική έκθεση αξιολόγησης στα υπόλοιπα κράτη μέλη. Εντός της περιόδου των 60 ημερών που ορίζεται στο άρθρο 6 παράγραφος 4 πρώτο εδάφιο του κανονισμού (ΕΚ) αριθ. 258/97 ορισμένα κράτη μέλη προέβαλαν αιτιολογημένες αντιρρήσεις που αφορούσαν ανεπαρκή χαρακτηρισμό του νέου τροφίμου, περιορισμένη αξιολόγηση της αλλεργιογονικότητας, ανεπαρκή στοιχεία για τον αποκλεισμό κινδύνου για παιδιά άνω των 12 ετών, ανεπαρκείς πληροφορίες σχετικά με τις προδιαγραφές, τη σταθερότητα, την αξιολόγηση της πρόσληψης και τα τοξικολογικά δεδομένα.

                     (9)

                     Λόγω των αντιρρήσεων που εξέφρασαν ορισμένα κράτη μέλη, η Επιτροπή ζήτησε στις 25 Ιανουαρίου 2016 από την Ευρωπαϊκή Αρχή για την Ασφάλεια των Τροφίμων (EFSA) να εκδώσει γνώμη και συγκεκριμένα να διενεργήσει πρόσθετη αξιολόγηση των αποξηραμένων υπέργειων τμημάτων του φυτού Hoodia parviflora ως νέου τροφίμου, σύμφωνα με τον κανονισμό (ΕΚ) αριθ. 258/97.

                     (10)

                     Στις 20 Σεπτεμβρίου 2017 η Αρχή εξέδωσε επιστημονική γνώμη σχετικά με την ασφάλεια των αποξηραμένων υπέργειων τμημάτων του φυτού Hoodia parviflora ως νέου τροφίμου, σύμφωνα με τον κανονισμό (ΕΚ) αριθ. 258/97 (4). Η εν λόγω γνώμη, αν και εκπονήθηκε και εκδόθηκε από την Αρχή σύμφωνα με τον κανονισμό (ΕΚ) αριθ. 258/97, ευθυγραμμίζεται με τις απαιτήσεις του άρθρου 11 του κανονισμού (ΕΕ) 2015/2283.

                     (11)

                     Στη γνώμη της, η Αρχή δεν διαπίστωσε την ασφάλεια των αποξηραμένων υπέργειων τμημάτων του φυτού Hoodia parviflora στα τρόφιμα για τις χρήσεις και τα επίπεδα χρήσης που πρότεινε η αιτούσα, διότι η πρόσληψη θα υπερέβαινε το επίπεδο που θεωρείται ασφαλές (0,134 mg/kg σωματικού βάρους). Ωστόσο, η Αρχή κατέληξε στο συμπέρασμα ότι τα αποξηραμένα υπέργεια τμήματα του φυτού Hoodia parviflora είναι ασφαλή για τους ενήλικες, όταν προστεθούν σε συμπληρώματα διατροφής σε μέγιστη ημερήσια δόση 9,4 mg που αντιστοιχεί στο ασφαλές επίπεδο πρόσληψης για ενήλικα με σωματικό βάρος 70 kg.

                     (12)

                     Η εν λόγω γνώμη παρέχει επαρκείς λόγους για να διαπιστωθεί ότι τα αποξηραμένα υπέργεια τμήματα του φυτού Hoodia parviflora στις προτεινόμενες χρήσεις και επίπεδα χρήσης, όταν χρησιμοποιούνται ως συστατικό σε συμπληρώματα διατροφής, πληρούν τα κριτήρια που καθορίζονται στο άρθρο 12 παράγραφος 1 του κανονισμού (ΕΕ) 2015/2283.

                     (13)

                     Στις 24 Ιανουαρίου 2018 η αιτούσα ζήτησε από την Επιτροπή να προστατευτούν τα δεδομένα βιομηχανικής ιδιοκτησίας για δύο μελέτες που υποβλήθηκαν ως τεκμηρίωση της αίτησης, συγκεκριμένα τις εκθέσεις σχετικά με τη μελέτη τοξικότητας από το στόμα διάρκειας 14 ημερών όσον αφορά τα αποξηραμένα υπέργεια τμήματα του φυτού Hoodia parviflora (5) και τη μελέτη τοξικότητας από το στόμα διάρκειας 90 ημερών (6), οι οποίες αποτέλεσαν τη βάση για την ανάλυση της δόσης αναφοράς και για τον προσδιορισμό του ασφαλούς επιπέδου πρόσληψης για τον άνθρωπο.

                     (14)

                     Στις 18 Φεβρουαρίου 2018 η Αρχή, κατά την εκπόνηση της γνώμης της για τα αποξηραμένα υπέργεια τμήματα του φυτού Hoodia parviflora ως νέο τρόφιμο, κατέληξε στο συμπέρασμα (7) ότι τα στοιχεία της έκθεσης σχετικά με τη μελέτη τοξικότητας από το στόμα διάρκειας 90 ημερών αποτέλεσαν τη βάση για την ανάλυση της δόσης αναφοράς και για τον προσδιορισμό του ασφαλούς επιπέδου πρόσληψης για τον άνθρωπο. Συνεπώς, θεωρείται ότι τα συμπεράσματα για την ασφάλεια των αποξηραμένων υπέργειων τμημάτων του φυτού Hoodia parviflora δεν θα μπορούσαν να είχαν εξαχθεί αν δεν υπήρχαν τα στοιχεία από την έκθεση της εν λόγω μελέτης.

                     (15)

                     Αφού παρέλαβε τη γνώμη της Αρχής, η Επιτροπή ζήτησε από την αιτούσα να διευκρινίσει περαιτέρω τους λόγους για τους οποίους ζητά προστασία των δεδομένων βιομηχανικής ιδιοκτησίας της μελέτης, καθώς και τους λόγους για τους οποίους ισχυρίζεται ότι έχει αποκλειστικό δικαίωμα αναφοράς στην εν λόγω μελέτη, όπως προβλέπεται στο άρθρο 26 παράγραφος 2 στοιχεία α) και β) του κανονισμού (ΕΕ) 2015/2283.

                     (16)

                     Η αιτούσα δήλωσε επίσης ότι, τη στιγμή της υποβολής της αίτησης, κατείχε βιομηχανικά και αποκλειστικά δικαιώματα αναφοράς στη μελέτη βάσει της εθνικής νομοθεσίας και ότι, συνεπώς, τρίτα μέρη δεν μπορούσαν να έχουν νόμιμα πρόσβαση ή να χρησιμοποιούν την εν λόγω μελέτη. Η Επιτροπή αξιολόγησε όλες τις πληροφορίες που παρείχε η αιτούσα και θεώρησε ότι η αιτούσα τεκμηρίωσε επαρκώς ότι ικανοποιήθηκαν οι απαιτήσεις του άρθρου 26 παράγραφος 2 του κανονισμού (ΕΕ) 2015/2283.

                     (17)

                     Κατά συνέπεια, όπως προβλέπεται στο άρθρο 26 παράγραφος 2 του κανονισμού (ΕΕ) 2015/2283, η μελέτη τοξικότητας από το στόμα διάρκειας 90 ημερών που περιλαμβανόταν στον φάκελο της αιτούσας δεν θα πρέπει να χρησιμοποιηθεί από την Αρχή προς όφελος μεταγενέστερου αιτούντος για περίοδο πέντε ετών από την ημερομηνία έναρξης ισχύος του παρόντος κανονισμού. Κατά συνέπεια, η διάθεση νέου τροφίμου στην αγορά της Ένωσης που επιτρέπεται με τον παρόντα κανονισμό θα πρέπει να περιοριστεί στην αιτούσα για περίοδο πέντε ετών.

                     (18)

                     Ωστόσο, το γεγονός ότι η άδεια αυτού του νέου τροφίμου και η αναφορά στη μελέτη που περιέχεται στον φάκελο της αιτούσας επιτρέπονται μόνο για την αποκλειστική χρήση της αιτούσας δεν σημαίνει ότι άλλοι αιτούντες δεν μπορούν να υποβάλουν αίτηση για τη διάθεση στην αγορά του ίδιου νέου τροφίμου, υπό την προϋπόθεση ότι η αίτησή τους βασίζεται σε πληροφορίες που αποκτήθηκαν νόμιμα για την τεκμηρίωση της αίτησης με βάση τον παρόντα κανονισμό.

                     (19)

                     Η οδηγία 2002/46/ΕΚ του Ευρωπαϊκού Κοινοβουλίου και του Συμβουλίου (8) ορίζει τις απαιτήσεις για τα συμπληρώματα διατροφής. Η χρήση των αποξηραμένων υπέργειων μερών του φυτού Hoodia parviflora θα πρέπει να επιτραπεί με την επιφύλαξη των απαιτήσεων της εν λόγω οδηγίας.

                     (20)

                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,

               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

            Άρθρο 1

               1.   Τα αποξηραμένα υπέργεια τμήματα του φυτού Hoodia parviflora, όπως καθορίζονται στο παράρτημα του παρόντος κανονισμού, περιλαμβάνονται στον ενωσιακό κατάλογο εγκεκριμένων νέων τροφίμων που έχει θεσπιστεί με τον εκτελεστικό κανονισμό (ΕΕ) 2017/2470.

               2.   Για περίοδο πέντε ετών από την ημερομηνία έναρξης ισχύος του παρόντος κανονισμού μόνο η αιτούσα:

                           Εταιρεία: Desert Labs, Ltd.

                           Διεύθυνση: Kibbutz Yotvata, 88820, Ισραήλ·

                     επιτρέπεται να διαθέτει στην αγορά της Ένωσης το νέο τρόφιμο που αναφέρεται στην παράγραφο 1, εκτός αν μεταγενέστερος αιτών λάβει άδεια για το ίδιο νέο τρόφιμο χωρίς αναφορά στα προστατευόμενα δεδομένα σύμφωνα με το άρθρο 2 του παρόντος κανονισμού ή σε συμφωνία με την Desert Labs, Ltd.

               3.   Η καταχώριση στον ενωσιακό κατάλογο που αναφέρεται στην πρώτη παράγραφο περιλαμβάνει τις προϋποθέσεις χρήσης και τις απαιτήσεις επισήμανσης που καθορίζονται στο παράρτημα του παρόντος κανονισμού.

               4.   Η άδεια που προβλέπεται στο παρόν άρθρο εφαρμόζεται με την επιφύλαξη των διατάξεων της οδηγίας 2002/46/ΕΚ.

            Άρθρο 2
            Η μελέτη που περιέχεται στον φάκελο της αίτησης, βάσει της οποίας αξιολογήθηκε από την Αρχή το νέο τρόφιμο που αναφέρεται στο άρθρο 1, για την οποία η αιτούσα ισχυρίζεται ότι πληροί τους όρους του άρθρου 26 παράγραφος 2 του κανονισμού (ΕΕ) 2015/2283, δεν χρησιμοποιείται προς όφελος μεταγενέστερου αιτούντος για περίοδο πέντε ετών από την ημερομηνία έναρξης ισχύος του παρόντος κανονισμού χωρίς τη συμφωνία της Desert Labs, Ltd.

            Άρθρο 3
            Το παράρτημα του εκτελεστικού κανονισμού (ΕΕ) 2017/2470 τροποποιείται σύμφωνα με το παράρτημα του παρόντος κανονισμού.

            Άρθρο 4
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 13 Αυγούστου 2018.

                  Για την Επιτροπή

                  Ο Πρόεδρος

               Jean-Claude JUNCKER

            (1)  ΕΕ L 327 της 11.12.2015, σ. 1.

            (2)  Εκτελεστικός κανονισμός (ΕΕ) 2017/2470 της Επιτροπής, της 20ής Δεκεμβρίου 2017, για την κατάρτιση ενωσιακού καταλόγου νέων τροφίμων σύμφωνα με τον κανονισμό (ΕΕ) 2015/2283 του Ευρωπαϊκού Κοινοβουλίου και του Συμβουλίου σχετικά με τα νέα τρόφιμα (ΕΕ L 351 της 30.12.2017, σ. 72).

            (3)  Κανονισμός (ΕΚ) αριθ. 258/97 του Ευρωπαϊκού Κοινοβουλίου και του Συμβουλίου σχετικά με τα νέα τρόφιμα και τα νέα συστατικά τροφίμων (ΕΕ L 43 της 14.2.1997, σ. 1).

            (4)  EFSA Journal 2017· 15(10):5002.

            (5)  Desert Labs, 2012a, αδημοσίευτη μελέτη.

            (6)  Desert Labs, 2012b, αδημοσίευτη μελέτη.

            (7)  Επιστημονική ομάδα της EFSA για τα διαιτητικά προϊόντα, τη διατροφή και τις αλλεργίες, πρακτικά της 83ης ολομέλειας που πραγματοποιήθηκε στις 7-8 Φεβρουαρίου 2018 και για τα οποία υπήρξε συμφωνία στις 18 Φεβρουαρίου 2018. (https://www.efsa.europa.eu/sites/default/files/event/180207-1-m.pdf)

            (8)  Οδηγία 2002/46/ΕΚ του Ευρωπαϊκού Κοινοβουλίου και του Συμβουλίου, της 10ης Ιουνίου 2002, για την προσέγγιση των νομοθεσιών των κρατών μελών περί των συμπληρωμάτων διατροφής (ΕΕ L 183 της 12.7.2002, σ. 51).

            ΠΑΡΑΡΤΗΜΑ
            Το παράρτημα του εκτελεστικού κανονισμού (ΕΕ) 2017/2470 τροποποιείται ως εξής:

                        1)

                        Στον πίνακα 1 (Εγκεκριμένα νέα τρόφιμα) προστίθεται η ακόλουθη τελευταία στήλη:
                        «Προστασία δεδομένων»

                        2)

                        Η ακόλουθη καταχώριση προστίθεται στον πίνακα 1 (Εγκεκριμένα νέα τρόφιμα) κατ' αλφαβητική σειρά:

                                    Εγκεκριμένο νέο τρόφιμο

                                    Προϋποθέσεις υπό τις οποίες μπορεί να χρησιμοποιηθεί το νέο τρόφιμο

                                    Επιπρόσθετες ειδικές απαιτήσεις επισήμανσης

                                    Άλλες απαιτήσεις

                                    Προστασία δεδομένων

                                    «Αποξηραμένα υπέργεια τμήματα του φυτού Hoodia parviflora

                                       Συγκεκριμένη κατηγορία τροφίμων

                                       Ανώτατα επίπεδα

                                    Η ονομασία του νέου τροφίμου στην επισήμανση των τροφίμων στα οποία περιέχεται είναι «αποξηραμένα υπέργεια τμήματα του φυτού Hoodia parviflora»

                                    Η άδεια εδόθη στις 3 Σεπτεμβρίου 2018. Η παρούσα καταχώριση βασίζεται σε επιστημονικά στοιχεία βιομηχανικής ιδιοκτησίας και επιστημονικά δεδομένα που προστατεύονται σύμφωνα με το άρθρο 26 του κανονισμού (ΕΕ) 2015/2283.
                                    Αιτούσα: Desert Labs, Ltd. Kibbutz Yotvata, 88820 Ισραήλ.
                                    Κατά την περίοδο προστασίας των δεδομένων, το νέο τρόφιμο «Αποξηραμένα υπέργεια τμήματα του φυτού Hoodia parviflora» επιτρέπεται να διατίθεται στην αγορά της Ένωσης μόνο από την Desert Labs, Ltd., εκτός αν μεταγενέστερος αιτών αποκτήσει την άδεια για το νέο τρόφιμο χωρίς να αναφέρεται στα επιστημονικά στοιχεία βιομηχανικής ιδιοκτησίας ή στα επιστημονικά δεδομένα που προστατεύονται σύμφωνα με το άρθρο 26 του κανονισμού (ΕΕ) 2015/2283 ή με τη σύμφωνη γνώμη της Desert Labs, Ltd.
                                    Καταληκτική ημερομηνία της προστασίας δεδομένων: 3 Σεπτεμβρίου 2023.»

                                    Συμπληρώματα διατροφής, όπως ορίζονται στην οδηγία 2002/46/ΕΚ για ενήλικες

                                    9,4 mg/ημέρα

                        3)

                        Η ακόλουθη καταχώριση προστίθεται στον πίνακα 2 (Προδιαγραφές) κατ' αλφαβητική σειρά:

                                    Εγκεκριμένο νέο τρόφιμο

                                    Προδιαγραφή

                                    «Αποξηραμένα υπέργεια τμήματα του φυτού Hoodia parviflora

                                       Περιγραφή/ορισμός:

                                    Ολόκληρα τα αποξηραμένα υπέργεια τμήματα του φυτού Hoodia parviflora N.E.Br., (οικογένεια των Αποκυνίδων)

                                       Χαρακτηριστικά/Σύνθεση

                                    Φυτικό υλικό: Υπέργεια τμήματα φυτών ηλικίας τουλάχιστον 3 ετών
                                    Όψη: Λεπτόκοκκη ανοιχτή πράσινη έως καστανή σκόνη
                                    Διαλυτότητα (στο νερό): > 25 mg/mL
                                    Υγρασία: < 5,5 %
                                    Aw: < 0,3
                                    pH: < 5,0
                                    Πρωτεΐνες: < 4,5 g/100 g
                                    Λιπαρά: < 3 g/100 g
                                    Υδατάνθρακες (συμπεριλαμβανομένων των διατροφικών ινών): < 80 g/100 g
                                    Διατροφικές ίνες: < 55 g/100 g
                                    Ολικά σάκχαρα: < 10,5 g/100 g
                                    Τέφρα: < 20 %

                                       Χουντιγοζίτες

                                    P57: 5–50 mg/kg
                                    L: 1 000 -6 000  mg/kg
                                    O: 500-5 000  mg/kg
                                    Σύνολο: 1 500 –11 000  mg/kg

                                       Βαρέα μέταλλα:

                                    Αρσενικό: < 1,00 mg/kg
                                    Υδράργυρος: < 0,1 mg/kg
                                    Κάδμιο: < 0,1 mg/kg
                                    Μόλυβδος: < 0,5 mg/kg

                                       Μικροβιολογικά κριτήρια:

                                    Αριθμός αερόβιων μικροοργανισμών: < 105 CFU/g

                                       Escherichia coli: < 10 CFU/g

                                       Staphylococcus aureus: < 50 CFU/g
                                    Συνολικά κολοβακτηρίδια: < 10 CFU/g
                                    Ευρωτομύκητες: ≤ 100 CFU/g
                                    Ζυμομύκητες: ≤ 100 CFU/g
                                    Είδη Salmonella: αρνητικό/25 g

                                       Listeria monocytogenes: αρνητικό/25 g
                                    CFU: Colony Forming Units (μονάδες σχηματισμού αποικιών)»


title: Εκτελεστικός κανονισμός (ΕΕ) 2018/1138 της Επιτροπής, της 13ης Αυγούστου 2018, για τη 289η τροποποίηση του κανονισμού (ΕΚ) αριθ. 881/2002 του Συμβουλίου για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με τις οργανώσεις ISIL (Da'esh) και Αλ Κάιντα

text:
                  14.8.2018

                  EL

                  Επίσημη Εφημερίδα της Ευρωπαϊκής Ένωσης

                  LI 205/1

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2018/1138 ΤΗΣ ΕΠΙΤΡΟΠΉΣ
         της 13ης Αυγούστου 2018
         για τη 289η τροποποίηση του κανονισμού (ΕΚ) αριθ. 881/2002 του Συμβουλίου για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με τις οργανώσεις ISIL (Da'esh) και Αλ Κάιντα
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΚ) αριθ. 881/2002 του Συμβουλίου, της 27ης Μαΐου 2002, για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με τις οργανώσεις ISIL (Da'esh) και Αλ Κάιντα (1), και ιδίως το άρθρο 7 παράγραφος 1 στοιχείο α) και το άρθρο 7α παράγραφος 1,
         Εκτιμώντας τα ακόλουθα:

                     (1)

                     Το παράρτημα I του κανονισμού (ΕΚ) αριθ. 881/2002 απαριθμεί τα πρόσωπα, τις ομάδες και τις οντότητες που αφορά η δέσμευση κεφαλαίων και οικονομικών πόρων βάσει του εν λόγω κανονισμού.

                     (2)

                     Στις 9 Αυγούστου 2018 η Επιτροπή Κυρώσεων του Συμβουλίου Ασφαλείας των Ηνωμένων Εθνών αποφάσισε να προσθέσει μία καταχώριση στον κατάλογο προσώπων, ομάδων και οντοτήτων που αφορά η δέσμευση κεφαλαίων και οικονομικών πόρων. Κατά συνέπεια, το παράρτημα I του κανονισμού (ΕΚ) αριθ. 881/2002 θα πρέπει να τροποποιηθεί αναλόγως.

                     (3)

                     Ο παρών κανονισμός πρέπει να τεθεί αμέσως σε ισχύ, ώστε να διασφαλιστεί η αποτελεσματικότητα των μέτρων που προβλέπονται σε αυτόν,

               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

            Άρθρο 1
            Το παράρτημα I του κανονισμού (ΕΚ) αριθ. 881/2002 τροποποιείται σύμφωνα με το παράρτημα του παρόντος κανονισμού.

            Άρθρο 2
            Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 13 Αυγούστου 2018.

                  Για την Επιτροπή,

                  εξ ονόματος του Προέδρου,

                  Προϊσταμένη της Υπηρεσίας Μέσων Εξωτερικής Πολιτικής

            (1)  ΕΕ L 139 της 29.5.2002, σ. 9.

            ΠΑΡΑΡΤΗΜΑ
            Στο παράρτημα I του κανονισμού (ΕΚ) αριθ. 881/2002 προστίθεται η ακόλουθη καταχώριση υπό τον τίτλο «Φυσικά πρόσωπα»:

               «ADNAN ABOU WALID AL-SAHRAOUI (γνωστός και ως α) Lahbib Idrissi ould Sidi Abdi ould Said ould El Bachir, β) Adnan Abu Walid al-Sahrawi, γ) Abu Walid al Sahrawi, δ) Adnan Abu Walid al-Sahraoui, ε) Adnan Abu Waleed al-Sahrawi, στ) Lehbib Ould Ali Ould Said Ould Joumani). Ημερομηνία γέννησης: 16.2.1973. Τόπος γέννησης: Laayoune. Διεύθυνση: α) Ménaka, περιοχή Gao, Μάλι. Άλλες πληροφορίες: Πρώην εκπρόσωπος του κινήματος για την Ενότητα και την Τζιχάντ στη Δυτική Αφρική (MUJAO). Εμίρης της ομάδας Αλ Μουραμπιτούν στο Μάλι. Έχει προσχωρήσει στο Ισλαμικό Κράτος του Ιράκ και του Λεβάντε (ISIL), γνωστό ως Αλ Κάιντα στο Ιράκ. Ημερομηνία κατονομασίας που αναφέρεται στο άρθρο 7δ παράγραφος 2 στοιχείο i): 9.8.2018.».


title: Εκτελεστικός κανονισμός (ΕΕ) 2018/27 της Επιτροπής, της 9ης Ιανουαρίου 2018, για την παροχή προστασίας δυνάμει του άρθρου 99 του κανονισμού (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου όσον αφορά την ονομασία «Ribeiras do Morrazo» (ΠΓΕ)

text:
               10.1.2018

               EL

               Επίσημη Εφημερίδα της Ευρωπαϊκής Ένωσης

               L 5/26

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2018/27 ΤΗΣ ΕΠΙΤΡΟΠΉΣ
   της 9ης Ιανουαρίου 2018
   για την παροχή προστασίας δυνάμει του άρθρου 99 του κανονισμού (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου όσον αφορά την ονομασία «Ribeiras do Morrazo» (ΠΓΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1), και ιδίως το άρθρο 99,
   Εκτιμώντας τα ακόλουθα:

               (1)

               Σύμφωνα με το άρθρο 97 παράγραφοι 2 και 3 του κανονισμού (ΕΕ) αριθ. 1308/2013, η αίτηση που κατέθεσε η Ισπανία για την καταχώριση της ονομασίας «Ribeiras do Morrazo» εξετάστηκε από την Επιτροπή και στη συνέχεια δημοσιεύθηκε στην Επίσημη Εφημερίδα της Ευρωπαϊκής Ένωσης
                   (2).

               (2)

               Καμία δήλωση ένστασης δεν έχει κοινοποιηθεί στην Επιτροπή βάσει του άρθρου 98 του κανονισμού (ΕΕ) αριθ. 1308/2013.

               (3)

               Σύμφωνα με το άρθρο 99 του κανονισμού (ΕΕ) αριθ. 1308/2013, η ονομασία «Ribeiras do Morrazo» θα πρέπει να προστατευθεί και να καταχωριστεί στο μητρώο που αναφέρεται στο άρθρο 104 του εν λόγω κανονισμού.

               (4)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής για την κοινή οργάνωση των γεωργικών αγορών,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Προστατεύεται η ονομασία «Ribeiras do Morrazo» (ΠΓΕ).
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 9 Ιανουαρίου 2018.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 347 της 20.12.2013, σ. 671.

      (2)  ΕΕ C 255 της 5.8.2017, σ. 15.


title: Εκτελεστικός κανονισμός (ΕΕ) 2018/26 της Επιτροπής, της 9ης Ιανουαρίου 2018, για την έγκριση τροποποίησης των προδιαγραφών προστατευόμενης ονομασίας προέλευσης ή προστατευόμενης γεωγραφικής ένδειξης [Montravel (ΠΟΠ)]

text:
               10.1.2018

               EL

               Επίσημη Εφημερίδα της Ευρωπαϊκής Ένωσης

               L 5/25

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2018/26 ΤΗΣ ΕΠΙΤΡΟΠΉΣ
   της 9ης Ιανουαρίου 2018
   για την έγκριση τροποποίησης των προδιαγραφών προστατευόμενης ονομασίας προέλευσης ή προστατευόμενης γεωγραφικής ένδειξης [Montravel (ΠΟΠ)]
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1), και ιδίως το άρθρο 99,
   Εκτιμώντας τα ακόλουθα:

               (1)

               Η Επιτροπή εξέτασε την αίτηση για έγκριση τροποποίησης των προδιαγραφών της προστατευόμενης ονομασίας προέλευσης «Montravel» που κατατέθηκε από τη Γαλλία σύμφωνα με το άρθρο 105 του κανονισμού (ΕΕ) αριθ. 1308/2013.

               (2)

               Η Επιτροπή δημοσίευσε την αίτηση για έγκριση τροποποίησης των προδιαγραφών, δυνάμει του άρθρου 97 παράγραφος 3 του κανονισμού (ΕΕ) αριθ. 1308/2013, στην Επίσημη Εφημερίδα της Ευρωπαϊκής Ένωσης
                   (2).

               (3)

               Καμία δήλωση ένστασης δεν έχει κοινοποιηθεί στην Επιτροπή βάσει του άρθρου 98 του κανονισμού (ΕΕ) αριθ. 1308/2013.

               (4)

               Συνεπώς, είναι σκόπιμο να εγκριθεί η τροποποίηση των προδιαγραφών σύμφωνα με το άρθρο 99 του κανονισμού (ΕΕ) αριθ. 1308/2013.

               (5)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής για την κοινή οργάνωση των γεωργικών αγορών,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Εγκρίνεται η τροποποίηση των προδιαγραφών η οποία έχει δημοσιευθεί στην Επίσημη Εφημερίδα της Ευρωπαϊκής Ένωσης και αφορά την ονομασία «Montravel» (ΠΟΠ).
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 9 Ιανουαρίου 2018.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 347 της 20.12.2013, σ. 671.

      (2)  ΕΕ C 255 της 5.8.2017, σ. 10.


title: Εκτελεστικός κανονισμός (ΕΕ) 2018/31 του Συμβουλίου, της 10ης Ιανουαρίου 2018, για την εφαρμογή του άρθρου 11 παράγραφος 1 του κανονισμού (ΕΕ) αριθ. 377/2012 σχετικά με τη λήψη περιοριστικών μέτρων κατά ορισμένων προσώπων, οντοτήτων και οργανισμών που απειλούν την ειρήνη, την ασφάλεια ή τη σταθερότητα της Δημοκρατίας της Γουινέας-Μπισάου

text:
               11.1.2018

               EL

               Επίσημη Εφημερίδα της Ευρωπαϊκής Ένωσης

               L 6/1

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2018/31 ΤΟΥ ΣΥΜΒΟΥΛΊΟΥ
   της 10ης Ιανουαρίου 2018
   για την εφαρμογή του άρθρου 11 παράγραφος 1 του κανονισμού (ΕΕ) αριθ. 377/2012 σχετικά με τη λήψη περιοριστικών μέτρων κατά ορισμένων προσώπων, οντοτήτων και οργανισμών που απειλούν την ειρήνη, την ασφάλεια ή τη σταθερότητα της Δημοκρατίας της Γουινέας-Μπισάου
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΈΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 377/2012 του Συμβουλίου, της 3ης Μαΐου 2012, σχετικά με τη λήψη περιοριστικών μέτρων κατά ορισμένων προσώπων, οντοτήτων και οργανισμών που απειλούν την ειρήνη, την ασφάλεια ή τη σταθερότητα της Δημοκρατίας της Γουινέας-Μπισάου (1), και ιδίως το άρθρο 11 παράγραφος 1 αυτού,
   Έχοντας υπόψη την πρόταση του Ύπατου Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:

               (1)

               Στις 3 Μαΐου 2012, το Συμβούλιο εξέδωσε τον κανονισμό (ΕΕ) αριθ. 377/2012.

               (2)

               Στις 20 Δεκεμβρίου 2017, η Επιτροπή του Συμβουλίου Ασφαλείας των Ηνωμένων Εθνών η οποία έχει συσταθεί δυνάμει της απόφασης 2048 (2012) του Συμβουλίου Ασφαλείας του ΟΗΕ, διέγραψε ένα πρόσωπο από τον κατάλογο προσώπων που υπόκεινται σε περιοριστικά μέτρα.

               (3)

               Το εν λόγω πρόσωπο θα πρέπει να διαγραφεί από το παράρτημα I του κανονισμού (ΕΕ) αριθ. 377/2012,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα I του κανονισμού (ΕΕ) αριθ. 377/2012 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει από την ημερομηνία της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 10 Ιανουαρίου 2018.

            Για το Συμβούλιο

            Η Πρόεδρος

         E. KRALEVA

      (1)  ΕΕ L 119 της 4.5.2012, σ. 1.

      ΠΑΡΑΡΤΗΜΑ
      Στο παράρτημα I του κανονισμού (ΕΕ) αριθ. 377/2012, η καταχώριση σχετικά με το κάτωθι πρόσωπο διαγράφεται:

                  11.

                  Sanha CLUSSÉ